CELEX: 62018TN0547
Language: ro
Date: 2018-09-14 00:00:00
Title: Cauza T-547/18: Acțiune introdusă la 14 septembrie 2018 – Teeäär/BCE

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/84
            
         
      Acțiune introdusă la 14 septembrie 2018 – Teeäär/BCE
      (Cauza T-547/18)
      (2018/C 427/111)
      Limba de procedură: engleza
      
         Părțile
      
      
         Reclamant: Raivo Teeäär (Tallinn, Estonia) (reprezentant: L. Levi, avocat)
      
         Pârâtă: Banca Centrală Europeană (BCE)
      
         Concluziile
      
      Reclamantul solicită Tribunalului:
      
                  —
               
               
                  Anularea deciziei Comitetului executiv al BCE din 27 februarie 2018 prin care a fost respinsă cererea reclamantului de asistență pentru tranziția către o carieră în afara BCE;
               
            
                  —
               
               
                  în măsura în care este necesar, anularea deciziei Comitetului executiv din 3 iulie 2018 de respingere a căii de atac speciale formulate de reclamant împotriva deciziei Comitetului executiv din 27 februarie 2018;
               
            
                  —
               
               
                  acordarea de despăgubiri reclamantului pentru prejudiciul material pretins suferit, constând în pachetul financiar de asistență în tranziția carierei, estimat la suma de 101 447 de euro, majorată cu dobânzi de întârziere calculate la rata principală de refinanțare aplicată de Banca Centrală Europeană, la care se adaugă 3 puncte procentuale pe an;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe nelegalitatea articolului 2.3.1 din Regulamentul BCE privind personalul, în măsura în care acest articol ar încălca principiul egalității de tratament și principiul proporționalității; decizia contestată este, în plus, afectată de o eroare vădită de apreciere.
               
            
                  2.
               
               
                  Al doilea motiv întemeiat pe nelegalitatea articolului 2.3.1 din Regulamentul BCE privind personalul, în măsura în care acest articol ar institui o discriminare bazată pe vârstă și ar încălca astfel articolul 21 din Carta drepturilor fundamentale a Uniunii Europene, precum și articolul 2 și articolul 6 alineatul (1) din Directiva 2000/78 (1).
               
            
                  3.
               
               
                  Al treilea motiv întemeiat, cu titlu subsidiar, pe faptul că decizia contestată este nelegală ca urmare a unei erori vădite de apreciere și a încălcării obligației de diligență.
               
            
                  4.
               
               
                  Al patrulea motiv întemeiat, cu titlu subsidiar, pe încălcarea articolului 2.3.1 din Regulamentul BCE privind personalul.
               
            
         (1)  Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă (JO L 303, p. 16, Ediție specială, 05/vol. 6, p. 7).